Den Nord-Cimbriske Tilskuer, 1829-07-07
Rusland, Tyrkiet og Grækerland. Man har atter officielle Efterretninger fra Krigsskuepladsen over Warschau, hvorved man erfarer nogle af de nærmere detaillerede Omstændigheder. ved Seieren over Tyrkerne den 11te f. M. Den tyrkiske Armees Nederlag - hedder det - er fuldkommen. Levningerne af den tyrkiske Armee, som have draget sig tilbage til Ados, have paa intet Punct kundet forene sig; men det var lykkedes Storveziren med et ringe Corps Rytterie at naae Schumla. De i forskjellige Retninger udsendte Kosakker indbragte hvert Øieblik nye Transporter af Fangne, Kanoner, Faner og Bagage, som de havde frataget Tyrkerne paa Flugten. De tagne Kanoners Antal beløb sig allerede til 60, og Fjendens Tab af Døde var næsten 6000 Md. Ogsaa det Russiske er betydeligt, vi have 1400 Md. Døde og 600 Saarede, hvoriblandt 2 Generaler. Af General Diebitsches Jndberetning til H. M. Keiseren, dateret Leiren ved Landsbyen Madara den 14de Juni, seer man, at for at forhindre Levningerne af den tyrkiske Armee at naae Schumla, skulle General Pahlen med sit Corps forfølge Fjenden; medens General Kuprianoff med sit Corps skulle gaae ham i Møde ved Pramody. Men da General Pahlen fandt at Fienden havde valgt en Sidevei, som var utilgængelig for Jnfanterie og Cavallerie, i Nærheden af Jankow, overlod han General Kuprianoffs Tropper at forfølge den, og vendte tilbage paa det for Armeen indtagne Standpunct. Paa dette Terrain fandt Generalen Veien bedækket med en saadan Mængde efterladt Bagage, Munitionsvogne og Vaaben, at han kun med Møie kunne trænge sig igjennem. Efter General Kuprianoffs Beretninger, viste sig paa en Strækning af 3 Mile kun den fjendtlige Armees fuldkomne Nederlag. Mange Afdelinger af fjendtlige regulaire Tropper bortkastede Vaabenene, og overgave sig til Seierherrens Ædelmod. General Roth, som ifølge Ordre havde begivet sig paa Veien mod Maras, fik ved Landsbyen Kasapla Øie paa en fjendtlig Cavallerie=Afdeling paa 1500 Md. Han detascherede strax 2de Husar-Regimenter med noget Skyts, under Generallieutenant Matadow, mod Fjenden, for om muligt at afskjære den Tilbagetoget til Schumla. Matadow angreb, adspredte Fjenden og erobrede 2 Faner. Ved den hurtige Forfølgelse kom han ind i en fjendtlig Redoute, hvor han bestødes af 2 Kanoner og Gevæhrild; men han angreb og bemægtigede sig Redouten i et Øieblik, tilligemed de deri forefundne 2 Kanoner og 2 Faner. En ringe Deel af Besætningen flygtede til en anden nærliggende Redoute, ogsaa denne blev angreben af Husarerne, som dog, da Besætningen bestod af 400 Mand med 3 Kanoner, maatte drage sig tilbage; imidlertid indtraf General Roth med flere Tropper dertil, og da Tyrkerne paa Generall. Matadows Opfordring at overgive sig, svarede med en Kugleregn; saa blev Redouten i en Frastand af 200 Skridt beskudt med Kartedscher, og derpaa angrebet med Bajonetter, og taget; Besætningen blev nedhugget; Fienden tabte 600 Døde, 5 Kanoner og 12 Faner. General Murawien var den Første, som bemægtigede sig en Paschas Fane. Under denne Fægtning havde General Rüdiger med den 18de Division begivet sig til Maras, hvorhen ogsaa GeneralRoths Tropper efter tilendebragt Fægtning, begave sig. - For Seieren over Tyrkerne; maatte den russiske General Ryndin med 6000 Md. Jnfanterie i flere Dage eene forsvare sig mod 28,000 Md. tyrkiske Tropper under Storvezirens personlige Anførsel; Generalen havde det Hverv at skulle holde Communicationen aaben mellem Donauen og Varna. Over Paschaen af Silistrias foregivne Udfald hører man intet, skjøndt det hedder at den 21de Mai om Aftenen, skulle et betydeligt Antal Tyrker, begunstiget af Mørket, have sneget sig gjennem en dyb Kløft frem mellem Redouterne og overfaldet de russiske Forposter, men da Reservetropperne rykkede frem, blev Fjender snart tilbagedreven med stort Tab. - J Landsbyerne ved Donauen hører man daglig Kanontordenen. Den 24de Mai blev fra Kl. 11 om Aftenen til Dagens Anbrud Silistria beskudt med kongrevske Raketter fra Donausiden, Virkningen deraf i Fæstningen maae have været skrækkelig Ved Sizebolis havde den 29de Mai draget sig et saa betydeligt tyrkisk Troppecorps sammen, at man der ventede snart et Hovedangreb. Jfølge Efterretning fra Odessa af 8de Juni skal den tyrkiske Flaade igjen have viist sig i det sorte Hav, i Bugten ved Burgas, hvorpaa Admiral Greigh strax har skikket den en Division af sin Flaade imøde Fra Triest skrives at ifølge Efterretninger fra Corfu, skal det i Medio Mai være kommet til en Fægtning mellem Tyrkerne og Grækerne i Thessalien, hvori Tabet skal have været paa Sidstes Side, saa at Præsidenten Grev Capodistrias skal hurtigst have sendt friske Tropper derhen, for at erstatte Tabet og igien tilkjæmpe sig de tabte Fordeele.